L 202/70 Den Europæiske Unions Tidende 31.7.2008 KOMMISSIONENS BESLUTNING af 29. juli 2008 om en overgangsperiode for visse tredjelandsrevisorers og -revisionsfirmaers revisionsvirksomhed (meddelt under nummer K(2008) 3942) (EØS-relevant tekst) (2008/627/EF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Europa-Parlamentets og Rådets direktiv 2006/43/EF af 17. maj 2006 om lovpligtig revision af årsregn- skaber og konsoliderede regnskaber, om ændring af Rådets direktiv 78/660/EØF og 83/349/EØF og om ophævelse af Rådets direktiv 87/253/EØF (?), særlig artikel 46, stk. 2, og ud fra følgende betragtninger: Efter artikel 45, stk. 1, i direktiv 2006/43/EF skal medlemsstaternes kompetente myndigheder registrere tredjelandsrevisorer og -revisionsfirmaer, som afgiver revisionspåtegning for virksomheder registreret uden for Fællesskabet, hvis omsættelige værdipapirer er optaget til handel på et reguleret marked i Fællesskabet. Efter direk- tivets artikel 45, stk. 3, skal medlemsstaterne underlægge sådanne registrerede tredjelandsrevisorer og -revisionsfir- maer deres tilsynssystem, kvalitetssikringssystem og undersøgelses- og sanktionssystemer. Efter artikel 46, stk. 2, i direktiv 2006/43/EF skal Kommissionen vurdere ligeværdigheden af tredjelandets tilsynssystem, kvalitetssikringssystem og undersøgelses- og sanktionssystemer i samarbejde med medlemsstaterne og træffe afgørelse. Anerkendes systemerne som ligevær- dige, kan medlemsstaterne fritage tredjelandsrevisorer og -revisionsfirmaer fra kravene i direktivets artikel 45 på grundlag af gensidighed. Kommissionen har foretaget en første vurdering af revi- sionslovgivningen i de relevante tredjelande sammen med den europæiske sammenslutning af revisortilsynsorganer (1) EUT L 157 af 9.6.2006, s. 87. Ændret ved direktiv 2008/30/EF (EUT L 81 af 20.3.2008, s. 53). (EGAOB). Ud fra disse vurderinger har det dog ikke været muligt at træffe endelige ligeværdighedsafgørelser, men de har givet et første overblik over niveauet af revisions- lovgivningen i de pågældende tredjelande. Nogle tredje- lande har oprettet et offentligt tilsynssystem, selv om der på nuværende tidspunkt endnu ikke foreligger tilstrække- lige oplysninger om systemerne til, at endelige ligevær- dighedsafgørelser kan træffes. Andre tredjelande råder ikke over sådanne offentlige tilsynssystemer, men de har indført revisionsforskrifter, der tyder på, at et sådant system vil kunne iværksættes på længere sigt. Under hensyn til behovet for yderligere vurderinger med henblik på at træffe endelige ligeværdighedsafgørelser om de i tredjelande anvendte revisionsforskrifter bør der vedtages en beslutning om en overgangsperiode for revi- sorer og revisionsfirmaer fra de pågældende tredjelande, så sådanne vurderinger kan gennemføres. I denne periode bør medlemsstaterne derfor ikke træffe ligeværdighedsaf- gørelser på nationalt plan. Da det er nødvendigt at beskytte investorerne, bør revi- sorer og revisionsfirmaer fra de pågældende tredjelande i overgangsperioden kun kunne fortsætte deres revisions- virksomhed, uden at de registreres efter artikel 45 i direktiv 2006/43/EF, hvis de afgiver oplysninger om sig selv og om de revisionsstandarder og uafhængighedskrav, de anvender under deres revisionsvirksomhed. Oplys- ninger om resultaterne af individuelle kvalitetssikrings- kontroller vil også være nyttige til dette formål. Under disse omstændigheder bør revisorer og revisions- firmaer fra de pågældende tredjelande kunne fortsætte deres virksomhed i forbindelse med revisionspåtegninger af årsregnskaber eller konsoliderede regnskaber for regn- skabsår, der begynder i perioden 29. juni 2008 til 1. juli 2010. I overgangsperioden bør de kompetente myndig- heder, der er omhandlet i artikel 45 i direktiv 2006/43/EF, derfor kunne registrere sådanne revisorer og revisionsfirmaer. Beslutningen bør dog ikke påvirke medlemsstaternes ret til at gennemføre undersøgelser og anvende sanktioner.